section_heading: Životopis
paragraph_text: Drago Roksandić rodio se u Petrinji 1948. godine. Osnovno školovanje stjecao je u Sisku, Čapljini, Mostaru zatim u Zagrebu od šestog razreda.[http://hrcak.srce.hr/file/77836 Hrvoje Petrić: Biografija i biobibliografija prof. dr. sc. Drage Roksandića], Ekonomska i ekohistorija, vol. 4, br. 4, str. 151-231., preuzeto 25. ožujka 2012. Srednjoškolsku naobrazbu stječe najvećim dijelom na 5. zagrebačkoj gimnaziji. Studij filozofije i sociologije započeo je 1966/67. akademske godine na Filozofskom fakultetu u Zagrebu. Iako studij nije prekidao, nije ga završio zbog radnih obveza u Beogradu od 1969. godine. Akademske godine 1971/72. upisao je studij povijesti na Filozofskom fakultetu Sveučilišta u Beogradu i redovito ga završio 1975. godine s odličnim prosjekom ocjena. Godine 1975. diplomirao je s diplomskim radom Hrvatska u doba Marije Terezije (1740-1780).<ref>[http://www.ffzg.unizg.hr/pov/zavod/triplex/roksandiccv.htm Filozofski fakultet - Sveučilište u Zagrebu: Prof Dr. Sc. Drago Roksandić], preuzeto 25. ožujka 2012.